stanford-oval/wikipedia huggingface dataset:
หูตึงเหตุสูงอายุ
การวินิจฉัย > การตรวจการได้ยิน

แพทย์ แพทย์หูคอจมูก หรือผู้ตรวจวัดการได้ยิน อาจตรวจการได้ยินด้วยเสียงบริสุทธิ์ (pure tone audiometry) และการรับรู้คำพูด
เพื่อกำหนดขอบเขตและลักษณะของการสูญเสียการได้ยิน และแยกแยะเหตุเนื่องจากสูงอายุกับเหตุอื่น ๆ
การตรวจเสียงจากหูและการตอบสนองทางศักย์ไฟฟ้าอาจใช้สืบหาโรคเส้นประสาทหู (audio neuropathy)
ผู้มีความบกพร่องที่คอเคลียจะไม่ผ่านการทดสอบเสียงจากหู (OAE) ในขณะที่ผู้มีความบกพร่องที่ประสาทสมองเส้นที่ 8 (โสตประสาท) จะไม่ผ่านการทดสอบการตอบสนองของก้านสมองต่อเสียง (ABR)
การสูญเสียการได้ยินเพราะประสาทรับความรู้สึกจะวินิจฉัยด้วยการตรวจการได้ยิน โดยจะพบการเสียการได้ยินอย่างมีนัยสำคัญและไม่พบ ความต่างของการได้ยินเมื่อนำเสียงผ่านอากาศกับผ่านกระดูก (air-bone gap)
เป็นความต่างที่เป็นลักษณะเฉพาะของความผิดปกติเพราะการนำเสียง 
กล่าวอีกอย่างคือ ถ้าเหตุมาจากประสาทความรู้สึก การนำเสียงเมื่อผ่านอากาศจะเท่ากับเมื่อผ่านกระดูก
การวินิจฉัย > การสร้างภาพด้วยเรโซแนนซ์แม่เหล็ก (MRI)

บทความหลัก: การสร้างภาพด้วยเรโซแนนซ์แม่เหล็ก
การตรวจด้วยเครื่องเอ็มอาร์ไอ อาจใช้เป็นส่วนหนึ่งเพื่อวินิจฉัยแยกโรค เพื่อตรวจหาความผิดปกติของหลอดเลือด เนื้องอก และปัญหาทางโครงสร้างเช่นกระดูกกกหู (mastoid) ที่โตผิดปกติ
การตรวจด้วยเครื่องเอ็มอาร์ไอและการตรวจด้วยภาพชนิดอื่น ๆ ไม่สามารถตรวจพบหรือวัดการสูญเสียการได้ยินที่เกี่ยวข้องกับอายุได้โดยตรง
การรักษา

ในปัจจุบัน หูตึงเหตุสูงอายุซึ่งโดยหลักเป็นโรคประสาทสัมผัส ไม่สามารถป้องกัน บรรเทา หรือรักษาให้หายได้
การรักษาแบ่งออกเป็น 3 ประเภท ได้แก่ การใช้ยา การผ่าตัด และการจัดการอาการ
โดยไม่มียารักษาที่ได้รับการอนุมัติหรือแนะนำ
การรักษา > ประสาทหูเทียม

การผ่าตัดฝังประสาทหูเทียมสามารถทำได้ในกรณีที่สูญเสียการได้ยินอย่างรุนแรงหรือรุนแรงมาก
เป็นอุปกรณ์อิเล็กทรอนิกส์ที่ทำหน้าที่แทนคอเคลียในหูชั้นใน
มีส่วนประกอบหลักสองส่วน
ส่วนภายนอกส่วนใหญ่จะสวมไว้หลังหู 
ส่วนประกอบนี้ ซึ่งเป็นตัวประมวลเสียง มีไมโครโฟน อิเล็กทรอนิกส์ที่รวมชิปประมวลผลสัญญาณดิจิทัล (DSP) แบตเตอรี่ และขดลวดที่ส่งสัญญาณไปยังอุปกรณ์ปลูกฝังภายในผ่านผิวหนัง
ส่วนประกอบภายใน ซึ่งเป็นอุปกรณ์ฝัง มีขดลวดสำหรับรับสัญญาณ อิเล็กทรอนิกส์ และชุดอิเล็กโทรดซึ่งสอดเข้าไปในคอเคลีย ซึ่งเป็นตัวกระตุ้นเส้นประสาทหู (cochlear nerve)
อิเล็กโทรดจะสอดผ่านช่องรูปกลมของคอเคลียเข้าไปในช่อง scala tympani ที่มีน้ำเต็ม
เป็นตัวกระตุ้นปลายประสาทของเซลล์ประสาทหูหลัก ซึ่งก็จะส่งข้อมูลไปยังสมองผ่านเส้นประสาทหู
ปลายประสาทในคอเคลียมีการจัดระเบียบไปตามลักษณะเกลียวของอวัยวะ ความถี่ต่ำจะอยู่ที่ปลายของคอเคลีย และความถี่สูงจะอยู่ที่ฐานใกล้กับช่องรูปไข่และช่องรูปกลม
เมื่ออายุมากขึ้น ก็จะเสียการแยกแยะความถี่ โดยเฉพาะความถี่สูง
อิเล็กโทรดของเครื่องฝังออกแบบให้กระตุ้นเส้นใยประสาทที่เคยตอบสนองต่อความถี่ต่าง ๆ อย่างแม่นยำ
เนื่องจากข้อจำกัดด้านพื้นที่ อิเล็กโทรดอาจไม่สามารถสอดเข้าไปถึงปลายของคอเคลียได้
แม้อุปกรณ์นี้จะให้เสียงที่ต่างกับการได้ยินตามธรรมชาติ แต่ก็อาจช่วยให้รับรู้คำพูดและเสียงจากสิ่งแวดล้อมได้
การรักษา > อุปกรณ์ฝังในหูชั้นกลาง

นี่เป็นเครื่องช่วยฟังที่ผ่าตัดฝังเข้าไปในหูชั้นกลาง
ทำงานโดยสั่นกระดูกหูโดยตรง จัดว่าดูดีเพราะซ่อนอยู่ข้างใน
การรักษา > การจัดการ

เครื่องช่วยฟังได้ช่วยปรับปรุงการได้ยินของผู้สูงอายุจำนวนมาก โดยปัจจุบันสามารถปรับให้เข้ากับช่วงความถี่เฉพาะที่เสียการได้ยินได้
การฟื้นฟูการได้ยินสำหรับผู้ป่วยและคู่สื่อสาร อาจช่วยลดผลกระทบต่อการสื่อสาร เทคนิคต่าง ๆ เช่น การหันหน้าตรง ๆ เข้าหาผู้ป่วย การออกเสียงให้ชัดเจน การจัดให้มีแสงสว่างเพียงพอ การลดเสียงรบกวนในสิ่งแวดล้อม และการใช้สิ่งบ่งชี้ตามบริบท อาจใช้เพื่อช่วยให้เข้าใจ
วัฒนธรรมประชานิยม

เพราะคนหนุ่มสาวสามารถได้ยินเสียงความถี่สูงที่คนอายุมากกว่า 25 ปีไม่ได้ยิน จึงมีการพัฒนาเทคโนโลยีเพื่อไล่กลุ่มคนหนุ่มสาวรอบ ๆ ร้านค้า (เป็นเครื่องที่เรียกว่า The Mosquito) และการพัฒนาเสียงเรียกเข้าโทรศัพท์มือถือชื่อว่า Teen Buzz สำหรับให้นักเรียนใช้ในโรงเรียน ซึ่งผู้ใหญ่ไม่สามารถได้ยิน
ในเดือนกันยายน 2006 วิธีนี้ใช้สร้างเพลงเต้นรำชื่อ 'Buzzin'
ซึ่งมีทำนองสองแบบ ทำนองที่ทุกคนสามารถได้ยิน และทำนองที่คนอายุน้อยเท่านั้นสามารถได้ยิน
สัตว์

ในสัตว์มีกระดูกสันหลังหลายชนิดเช่น ปลา นก และสัตว์สะเทินน้ำสะเทินบก หูจะไม่เสื่อมตามวัย 
เพราะสามารถสร้างเซลล์ประสาทรับความรู้สึกในหูชั้นในขึ้นมาใหม่ได้ 
ในขณะที่สัตว์เลี้ยงลูกด้วยนมรวมถึงมนุษย์ได้เสียความสามารถนี้ไปตามพันธุกรรม
ห้องปฏิบัติการหลายแห่งทั่วโลกกำลังทำการศึกษาเปรียบเทียบระหว่างนกกับสัตว์เลี้ยงลูกด้วยนม มีจุดมุ่งหมายเพื่อค้นหาความแตกต่างแล้วพัฒนาการรักษาใหม่ ๆ เพื่อแก้ปัญหาการได้ยินในมนุษย์
แหล่งข้อมูลอื่น

| --- | --- |
การจำแนกโรค: DICD-10: H91.1 OMIM: 612448 MeSH: D011304 DiseasesDB: 11950
ทรัพยากรภายนอก: MedlinePlus: 001045 eMedicine: ent/224 Patient UK: หูตึงเหตุสูงอายุ
การรักษาด้วยออกซิเจน

| --- | --- |
บุคคลกำลังสวมหน้ากากครอบหน้าแบบธรรมดา
ข้อมูลทางคลินิก
ชื่ออื่น: supplemental oxygen, enriched air
AHFS/Drugs.com: ข้อมูลยาของ FDA สำหรับผู้เชี่ยวชาญ
ช่องทางการรับยา: สูดดม
ประเภทยา: แก๊สทางการแพทย์
รหัส ATC: V03AN01 (WHO) 
ตัวบ่งชี้
เลขทะเบียน CAS: 7782-44-7
ChemSpider: ไม่มี
ข้อมูลทางกายภาพและเคมี
สูตร: O2
 สารานุกรมเภสัชกรรม
การรักษาด้วยออกซิเจนหรือออกซิเจนเสริม เป็นการใช้ออกซิเจนเป็นการรักษาทางการแพทย์ ใช้ในกรณีภาวะเลือดมีออกซิเจนน้อย ความเป็นพิษคาร์บอนมอนออกไซด์ ปวดศีรษะแบบคลัสเตอร์ และการรักษาออกซฺเจนให้เพียงพอระหว่างให้ยาระงับความรู้สึกชนิดสูดดม ออกซิเจนระยะยาวมักมีประโยชน์ในผู้ป่วยที่มีออกซิเจนต่ำเรื้อรัง เช่น จากโรคปอดอุดกั้นเรื้อรังหรือซิสติกไฟโบรซิสรุนแรง สามารถให้ออกซิเจนได้หลายวิธี เช่น หลอดคาจมูก หน้ากากครอบหน้า และในห้องความกดอากาศสูง
ออกซิเจนจำเป็นสำหรับเมแทบอลิซึมของเซลล์ปกติ ความเข้มข้นสูงเกินสามารถทำให้เกิดภาวะพิษออกซิเจน เช่น ปอดได้รับบาดเจ็บหรือส่งผลให้การหายใจล้มเหลวในผู้โน้มเอียงเกิดโรค ความเข้มข้นของออกซิเจนที่สูงขึ้นยังเพิ่มความเสี่ยงอัคคีภัย โดยเฉพาะอย่างยิ่งขณะสูบบุหรี่ และหากไม่ให้ความชื้นร่วมยังสามารถทำให้จมูกแห้ง ความอิ่มตัวของออกซิเจนเป้าหมายที่แนะนำขึ้นอยู่กับภาวะที่กำลังรักษา ในภาวะส่วนใหญ่ แนะนำให้ความอิ่มตัวอยู่ที่ 94-98% ขณะที่ผู้ที่เสี่ยงต่อภาวะคาร์บอนไดออกไซด์คั่งแนะนำที่ 88-92% มากกว่า และในผู้ที่มีภาวะพิษคาร์บอนมอนออกไซด์หรือหัวใจหยุดให้ความอิ่มตัวออกซิเจนสูงสุดเท่าที่ทำได้ อากาศตรงแบบมีออกซิเจน 21% โดยปริมาตรขณะที่การรักษาด้วยออกซิเจนสามารถเพิ่มค่านี้ไปได้ถึง 100%
การใช้ออกซิเจนในการแพทย์แพร่หลายหลังปี 1917 อยู่ในรายการยาสำคัญขององค์การอนามัยโลก ราคาของออกซิเจนที่บ้านอยู่ที่ประมาณ 150 ดอลลาร์สหรัฐต่อเดือนในประเทศบราซิลและ 400 ดอลลาร์สหรัฐต่อเดือนในสหรัฐ การให้ออกซิเจนที่บ้านสามารถให้ทางถังออกซิเจนหรือเครื่องผลิตออกซิเจน (oxygen concentrator) เชื่อว่าออกซิเจนเป็นการรักษาที่ให้บ่อยที่สุดในโรงพยาบาลในประเทศพัฒนาแล้ว
เทคโนโลยี

เทคโนโลยี (อังกฤษ: Technology; "ศาสตร์การประดิษฐ์", จากภาษากรีกโบราณ τέχνη, techne, "ศิลปะ, ทักษะ, ฝีมือ"; กับ -λογία, ศาสตร์) เป็นการผสมผสานเทคนิค, ทักษะ, วิธีการ และ กระบวนการ เพื่อผลิตสินค้า หรือ บริการ หรือเพื่อบรรลุวัตถุประสงค์หนึ่ง ๆ
คำว่า "เทคโนโลยี" เปลี่ยนความหมายไปอย่างมาก ในช่วง 200 ปีที่ผ่านมา ก่อนคริสต์ศตวรรษที่ 20 คำนี้ไม่ปรากฏใช้ในภาษาอังกฤษมากนัก และหากปรากฏก็มีไว้สื่อถึงศาสตร์ของศิลปะเพื่อการใช้งาน หรือการศึกษาเชิงเทคนิค ดังเช่นในชื่อของ สถาบันเทคโนโลยีแมสซาชูเซตส์ (จัดตั้งในปี 1861)
คำว่า "เทคโนโลยี" เริ่มกลายมาเป็นคำที่ใช้ทั่วไปนับตั้งแต่การปฏิวัติอุตสาหกรรมครั้งที่สองในศตวรรษที่ 20 คำนี้เริ่มเปลี่ยนความหมายในต้นศตวรรษที่ 20 เมื่อนักสังคมวิทยา เริ่มต้นโดยธอร์สไตน์ เวเบลน แปลแนวคิดภาษาเยอรมันของคำว่า Technik เป็น "เทคโนโลยี" ในภาษาเยอรมันและภาษายุโรปอื่น มีความแตกต่างชัดเจนระหว่างความหมายของ technik กับ technologie แต่ความต่างนี้ไม่ปรากฏในภาษาอังกฤษ ซึ่งมักแปลทั้งสองคำเป็น "technology" เหมือนกัน ภายในทศวรรษ 1930s "เทคโนโลยี" ถูกใช้เพื่อสื่อความหมายถึงทั้งการศึกษาศิลปะอุตสาหกรรมและตัวศิลปะอุตสาหกรรมเอง
ทอร์ชไลต์ II

| ทอร์ชไลต์ II |
| --- | --- |
ภาพปกที่มีคลาสทั้งสี่ของเกม (ตามเข็มนาฬิกาจากด้านบน ได้แก่: เอมเบอร์เมจ, เบอร์เซิร์กเกอร์, เอาต์แลนเดอร์ และเอนจิเนียร์)
ผู้พัฒนา: รูนิกเกมส์
ผู้จัดจำหน่าย: รูนิกเกมส์
ออกแบบ: แทรวิส บัลดรี
แต่งเพลง: แมต โอลมิน
ชุด: ทอร์ชไลต์
เอนจิน: โอเกอร์
เครื่องเล่น: วินโดวส์, โอเอสเทน, ลินุกซ์, นินเท็นโด สวิตช์, เพลย์สเตชัน 4, เอกซ์บอกซ์วัน
วางจำหน่าย:  20 กันยายน ค.ศ. 2012 วินโดวส์ 20 กันยายน ค.ศ. 2012 โอเอสเทน 2 กุมภาพันธ์ ค.ศ. 2015 ลินุกซ์ 4 มีนาคม ค.ศ. 2015 นินเท็นโด สวิตช์, เพลย์สเตชัน 4, เอกซ์บอกซ์วัน 3 กันยายน ค.ศ. 2019 
แนว: แอ็กชันเล่นตามบทบาท, สับและเฉือน
รูปแบบ: ผู้เล่นเดี่ยว, หลายผู้เล่น
ทอร์ชไลต์ II (อังกฤษ: Torchlight II) เป็นเกมแอ็กชันเล่นตามบทบาทแบบตะลุยดันเจียนที่ได้รับการพัฒนาโดยบริษัทรูนิกเกมส์ ซึ่งเปิดตัวสำหรับไมโครซอฟท์ วินโดวส์ ในวันที่ 20 กันยายน ค.ศ. 2012 โดยเป็นภาคต่อของเกมทอร์ชไลต์ และมีคุณสมบัติรองรับหลายผู้เล่นแบบเพียร์ทูเพียร์ รวมถึงความสามารถในการปรับแต่งเกมเพิ่มเติม เกมนี้เปิดตัวสำหรับโอเอสเทนเมื่อวันที่ 2 กุมภาพันธ์ ค.ศ. 2015 และสำหรับลินุกซ์เมื่อวันที่ 4 มีนาคม ค.ศ. 2015 ส่วนพอร์ตสำหรับนินเท็นโด สวิตช์, เพลย์สเตชัน 4 และเอกซ์บอกซ์วัน เปิดตัวเมื่อวันที่ 3 กันยายน ค.ศ. 2019 และได้รับการพัฒนาโดยบริษัทแพนิกบัตเทิน
ทอร์ชไลต์ II เกิดขึ้นในโลกจินตนิมิตซึ่งตัวละครผู้เล่นสามารถเป็นคลาสใดก็ได้จากสี่คลาส โดยแต่ละคลาสจะมีทักษะและความสามารถที่แตกต่างกัน โครงเรื่องดังกล่าวเริ่มต้นด้วยการทำลายเมืองทอร์ชไลต์โดยฝีมือของนักเล่นแร่แปรธาตุจากภาคแรก และให้ตัวละครของผู้เล่นเดินตามเส้นทางการทำลายล้างที่นักเล่นแร่แปรธาตุทิ้งไว้ขณะที่เขาค้นหาวิธีรักษาอาการป่วยที่ทำให้เขาวิกลจริต เดิมทีภาคต่อของเกมภาคแรกตั้งใจจะเป็นเกมออนไลน์ผู้เล่นจำนวนมากแบบเล่นตามบทบาท อย่างไรก็ตาม ทอร์ชไลต์ II ได้เปิดตัวพร้อมรองรับโหมดผู้เล่นเดี่ยวและหลายผู้เล่น เนื่องจากบริษัทรู้สึกว่าพวกเขาสามารถเปิดตัวได้เร็วกว่าเกมออนไลน์ผู้เล่นจำนวนมากที่วางแผนไว้มาก เกมนี้ได้รับคำวิจารณ์ในเชิงบวกเป็นส่วนใหญ่จากนักวิจารณ์ และมีภาคต่อคือทอร์ชไลต์ III ที่ได้รับการเปิดตัวใน ค.ศ. 2020
แหล่งข้อมูลอื่น

เว็บไซต์ทางการ
จอห์นสัน แอนด์ จอห์นสัน

| --- | --- |

ประเภท: บริษัทมหาชน (NYSE: JNJ)
ISIN: US4781601046 
อุตสาหกรรม: เภสัชอุตสาหกรรม
ก่อตั้ง: ค.ศ. 1886
ผู้ก่อตั้ง:   โรเบิร์ต วูด จอห์นสันที่ 1  เจมส์ วูด จอห์นสัน  เอ็ดเวิร์ด มี้ด จอห์นสัน 
สำนักงานใหญ่: นิวบรันสวิค รัฐนิวเจอร์ซีย์ สหรัฐอเมริกา
บุคลากรหลัก: อเล็กซ์ กอร์สกี (ประธาน, CEO)
ผลิตภัณฑ์:   เภสัชภัณฑ์  เครื่องมือแพทย์  ผลิตภัณฑ์ดูแลสุขภาพ 
รายได้:  85 พันล้านดอลลาร์สหรัฐ (ค.ศ. 2018)
รายได้จากการดำเนินงาน: 15,062,000,000 ดอลลาร์สหรัฐ (พ.ศ. 2566) 
รายได้สุทธิ: 35,153,000,000 ดอลลาร์สหรัฐ (พ.ศ. 2566) 
สินทรัพย์: 174,894,000,000 ดอลลาร์สหรัฐ (พ.ศ. 2563) 
พนักงาน:  132,200 คน (ค.ศ. 2019)
เว็บไซต์: jnj.com
จอห์นสัน แอนด์ จอห์นสัน (อังกฤษ: Johnson & Johnson) เป็นบริษัทข้ามชาติในอุตสาหกรรมยา เครื่องมือแพทย์ และสินค้าอุปโภคบริโภค  ก่อตั้งขึ้นในปี  ค.ศ. 1886  หุ้นสามัญของบริษัทเปิดซื้อขายในตลาดหลักทรัพย์ดาวโจนส์ (Dow Jones Industrial Average) และเป็นบริษัทหนึ่งใน 500 ของบริษัทระดับโลกจัดอันดับโดย ฟอร์จูน 500 (Fortune 500) สำนักงานใหญ่ตั้งอยู่ที่เมืองนิวบรันสวิค รัฐนิวเจอร์ซีย์ มีบริษัทสาขา (subsidiary) ประมาณ 200 บริษัทซึ่งเปิดดำเนินการอยู่ในมากกว่า 90 ประเทศทั่วโลก  และมีสินค้าของบริษัทวางจำหน่ายอยู่มากกว่า 175 ประเทศทั่วโลก
ประวัติ

ปี ค.ศ. 1885 โรเบิร์ต วูด จอห์นสัน (Robert Wood Johnson) มีแรงบันดาลใจเกี่ยวกับการทำให้ปราศจากเชื้อ (antisepsis) จึงได้ชวนพี่น้องอีกสองคนคือ เจมส์ วูด จอห์นสัน (James Wood Johnson) และ เอ็ดวาร์ด มี้ด จอห์นสัน (Edward Mead Johnson) ทำชุดผ่าตัดพร้อมใช้ (surgical dressing) และบริษัทของพวกเขาก็ได้ผลิตสินค้าตัวแรกออกมาในปี ค.ศ. 1886 และจดทะเบียนบริษัทในปี ค.ศ. 1887 โรเบิร์ต วูด จอห์นสันเป็นประธานคนแรกของบริษัท เขาทำงานทุ่มเทเพื่อปรับปรุงการปฏิบัติงานให้ถูกสุขอนามัย
ผลิตภัณฑ์

นี่คือรายชื่อสินค้าบางส่วนที่ผลิตโดย จอห์นสัน แอนด์ จอห์นสัน
แบนด์-เอด (Band-Aid) ชุดทำแผล
ไทลินอล (Tylenol) เป็นยาพาราเซตามอล
Johnson's Baby ผลิตภัณฑ์จอห์นสันที่ใช้กับ  เด็กเล็ก และความงาม
นูโทรจีนา (Neutrogena) ผลิตภัณฑ์บำรุงผิวและความงาม
เค-วาย เจลลี (K-Y jelly) เจลหล่อลื่น
RoC Dermatologic เครื่องสำอาง
ชาวเวอร์ ทู ชาวเวอร์ แป้ง
คลีน & เคลียร์ (Clean & Clear) สกินแคร์
แคร์ฟรี (Carefree) แผ่นอนามัย
แอคิววิว (Acuvue) เลนส์สัมผัส
โมเดส (Modess) ผ้าอนามัย
โอ.บี. (O.B.) ผ้าอนามัยแบบสอด
ลิสเตอรีน (Listerine) น้ำยาบ้วนปาก
แหล่งข้อมูลอื่น

เว็บไซต์ทางการ
วิกิมีเดียคอมมอนส์มีสื่อเกี่ยวกับ จอห์นสัน แอนด์ จอห์นสัน
ดับเบิลยูดับเบิลยูอี วูเมนส์ ยูไนเต็ดสเตทส์ แชมเปียนชิป

ดับเบิลยูดับเบิลยูอี วูเมนส์ยูไนเต็ดสเตทส์แชมเปียนชิป เป็นเข็มขัดมวยปล้ำอาชีพที่ก่อตั้งโดย WWE ภายใต้แบรนด์ SmackDown ซึ่งเป็นหนึ่งในสองแชมป์รองของ WWE ร่วมกับ วูเมนส์อินเตอร์คอนติเนนทัลของ Raw โดยตำแหน่งนี้ได้รับการเปิดเผยในงาน SmackDown เมื่อวันที่ 8 พฤศจิกายน 2024 แชมป์คนปัจจุบันคือ Chelsea Green เธอเอาชนะ Michin ในรอบชิงชนะเลิศของทัวร์นาเมนต์และกลายเป็นแชมป์คนแรกในงาน Saturday Night's Main Event เมื่อวันที่ 14 ธันวาคม 2024
การหายใจล้มเหลว

| การหายใจล้มเหลว (Respiratory failure)> บัญชีจำแนกและลิงก์ไปภายนอก |
| --- | --- |
ICD-10: J96
ICD-9: 518.81
DiseasesDB: 6623
eMedicine: med/2011
MeSH: D012131
ภาวะการหายใจล้มเหลว (อังกฤษ: respiratory failure) คือภาวะซึ่งระบบหายใจทำหน้าที่แลกเปลี่ยนก๊าซได้ไม่เพียงพอต่อความต้องการของร่างกาย ทำให้มีระดับออกซิเจนในเลือดแดงต่ำ (hypoxia) หรือมีคาร์บอนไดออกไซด์คั่งในเลือดมาก (hypercarbia) ค่าปกติของความดันออกซิเจนในเลือดแดง (PaO2) คือมากกว่า 80 มิลลิเมตรปรอท และความดันคาร์บอนไดออกไซด์ในเลือดแดง (PaCO2) น้อยกว่า 45 มิลลิเมตรปรอท ภาวะการหายใจล้มเหลวแบ่งออกเป็น 2 ชนิด ตามการไม่มีหรือมีภาวะคาร์บอนไดออกไซด์คั่งในเลือดตามลำดับ
| ด ค กอวัยวะล้มเหลว |
| --- | --- |
ทั่วไป:  หัวใจล้มเหลว  การหายใจล้มเหลว  ตับล้มเหลว เฉียบพลัน  เรื้อรัง  ไตล้มเหลว เฉียบพลัน  เรื้อรัง  โรคสมอง 
หลายระบบ:  อวัยวะล้มเหลวหลายระบบ
ม้าโทรจัน (คอมพิวเตอร์)

บทความนี้เกี่ยวกับโปรแกรมคอมพิวเตอร์ สำหรับความหมายอื่น ดูที่ ม้าโทรจัน
ม้าโทรจัน (อังกฤษ: Trojan horse) หมายถึง โปรแกรมคอมพิวเตอร์ที่ถูกบรรจุเข้าไปในคอมพิวเตอร์ เพื่อลอบเก็บข้อมูลของคอมพิวเตอร์เครื่องนั้น เช่น ข้อมูลชื่อผู้ใช้ รหัสผ่าน เลขที่บัญชีธนาคาร หมายเลขบัตรเครดิต และข้อมูลส่วนบุคคลอื่น ๆ โดยส่วนใหญ่แฮกเกอร์จะส่งโปรแกรมเข้าไปในคอมพิวเตอร์เพื่อดักจับข้อมูลดังกล่าว แล้วนำไปใช้ในการเจาะระบบ และเพื่อโจมตีคอมพิวเตอร์, เซิร์ฟเวอร์, หรือระบบเครือข่ายอีกที ซึ่งเป็นที่รู้จักกันในชื่อการโจมตีเพื่อ "ปฏิเสธการให้บริการ" (Denial of Services) ชื่อของมันมาจากเรื่องราวกรีกโบราณเกี่ยวกับม้าโทรจันที่นำไปสู่การล่มสลายของกรุงทรอย
โปรแกรมม้าโทรจัน ถือเป็นโปรแกรมที่ไม่สอดคล้องกับการทำงานของคอมพิวเตอร์ โดยมีคำสั่งหรือการปฏิบัติการที่เป็นอันตรายต่อตัวคอมพิวเตอร์ จึงถือว่าเป็นไวรัสคอมพิวเตอร์ โดยมีความต่างไวรัสคอมพิวเตอร์, หนอนคอมพิวเตอร์ และrogue security software ตรงที่โทรจันมักไม่นำไวรัสของตนไปแพร่เข้าไฟล์อื่นหรือแพร่ด้วยตนเอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ม้าโทรจัน
"CERT Advisory CA-1999-02 Trojan Horses" (PDF). Carnegie Mellon University Software Engineering Institute. เก็บจากแหล่งเดิมเมื่อ 2000-10-17. สืบค้นเมื่อ 15 September 2019.
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
จังหวัดฉะเชิงเทรา

"ฉะเชิงเทรา" เปลี่ยนทางมาที่นี่ สำหรับความหมายอื่น ดูที่ ฉะเชิงเทรา (แก้ความกำกวม)
| จังหวัดฉะเชิงเทรา |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Chachoengsao
(ตามเข็มนาฬิกาจากบนซ้าย): วัดโสธรวราราม, พระพิฆเนศแห่งวัดสมานรัตนาราม, ทิวทัศน์ของฉะเชิงเทรา, ศาลากลางหลังเก่า, วัดหงษ์ทอง
   ธง ตรา
คำขวัญ: แม่น้ำบางปะกงแหล่งชีวิต  พระศักดิ์สิทธิ์หลวงพ่อโสธร  พระยาศรีสุนทรปราชญ์ภาษาไทย  เขาอ่างฤๅไนป่าสมบูรณ์
แผนที่ประเทศไทย จังหวัดฉะเชิงเทราเน้นสีแดงแผนที่ประเทศไทย จังหวัดฉะเชิงเทราเน้นสีแดง
ประเทศ:  ไทย
การปกครอง
 • ผู้ว่าราชการ : ขจรเกียรติ รักพานิชมณี   (ตั้งแต่ พ.ศ. 2567) 
 • นายก อบจ. : กลยุทธ ฉายแสง   (ตั้งแต่ พ.ศ. 2568) 
พื้นที่
 • ทั้งหมด: 5,235.768 ตร.กม. (2,021.541 ตร.ไมล์)
อันดับพื้นที่: อันดับที่ 41
ประชากร (พ.ศ. 2566)
 • ทั้งหมด: 730,543 คน
 • อันดับ: อันดับที่ 33
 • ความหนาแน่น: 139.53 คน/ตร.กม. (361.4 คน/ตร.ไมล์)
 • อันดับความหนาแน่น: อันดับที่ 33
รหัส ISO 3166: TH-24 
ชื่อไทยอื่น ๆ: แปดริ้ว
สัญลักษณ์ประจำจังหวัด
 • ต้นไม้: อะราง (นนทรีป่า)
 • ดอกไม้: นนทรี (นนทรีบ้าน)
 • สัตว์น้ำ: ปลากะพงขาว
ศาลากลางจังหวัด
 • ที่ตั้ง: ถนนเรืองวุฒิ ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา 24000
 • โทรศัพท์: 0 3851 2520
เว็บไซต์: http://www.chachoengsao.go.th
 
 ส่วนหนึ่งของสารานุกรมประเทศไทย
ฉะเชิงเทรา เป็นจังหวัดหนึ่งในภาคตะวันออกของประเทศไทย มีอาณาเขตติดต่อกับกรุงเทพมหานคร จังหวัดปทุมธานี จังหวัดนครนายก จังหวัดปราจีนบุรี จังหวัดสระแก้ว จังหวัดจันทบุรี จังหวัดชลบุรี และจังหวัดสมุทรปราการ รวมถึงมีอาณาเขตติดกับอ่าวไทยเป็นระยะสั้นประมาณ 12 กิโลเมตร
ศัพทมูลวิทยา

ที่มาของคำว่า "ฉะเชิงเทรา" มีข้อสันนิษฐานที่แตกต่างกัน 2 ข้อ คือ
คำว่า ฉะเชิงเทรา มาจากคำภาษาเขมร 2 คำ คือ สทึง+เจรา ซึ่ง สทึง (ស្ទឹង) แปลว่า แม่น้ำสายย่อย และ เจรา (ជ្រៅ) แปลว่า ลึก เมื่อรวมความหมายก็ได้ว่า แม่น้ำลึก ซึ่งหมายถึงแม่น้ำบางปะกงนั่นเอง (มีผู้โต้แย้งข้อสันนิษฐานนี้ เนื่องจากว่าเมืองฉะเชิงเทรานั้นตั้งขึ้นมาในสมัยเดียวกับเมืองสาครบุรี เมืองนครไชยศรี และเมืองนนทบุรี ซึ่งไม่น่าจะมีคำเขมรมาปนอยู่ในชื่อเมืองแล้ว)
คำว่า ฉะเชิงเทรา อาจเพี้ยนมาจากคำว่า แสงเชรา แสงเซา หรือ แซงเซา (ข้อสันนิษฐานนี้ยังไม่มีหลักฐานที่ชัดเจน)
ประวัติ

พ.ศ. 1000 มีชุมชนบ้านเมืองโบราณบริเวณสองฝั่งคลองลำน้ำท่าลาด หรือคลองท่าลาด ที่ไหลผ่านอำเภอพนมสารคาม จังหวัดฉะเชิงเทรา หลายแห่งตั้งแต่บ้านเกาะขนุน ถึงบ้านท่าเกวียน ฯลฯ หลังพ.ศ. 1500 ฉะเชิงเทราและดินแดนใกล้เคียงคือ เมืองมโหสถ (อำเภอศรีมโหสถ จังหวัดปราจีนบุรี) กับเมืองพระรถ (อำเภอพนัสนิคม จังหวัดชลบุรี) ต่างรุ่งเรืองขึ้นจากการค้าโลก และมีความเกี่ยวข้องเป็นเครือญาติกับกษัตริย์ขอมทั้งเมืองละโว้ (ลพบุรี) และเมืองพระนคร (กัมพูชา) จนหลังหลัง พ.ศ. 1700 บริเวณลุ่มน้ำบางปะกง ตั้งแต่เขตฉะเชิงเทราถึงปราจีนบุรีกลายเป็นป่าดง เนื่องจากเป็นที่ดอนมากขึ้นจากทับถมของตะกอนปากแม่น้ำ ส่งผลให้เส้นทางคมนาคมออกอ่าวไทยไม่ค่อยสะดวกเช่นเดิม จนหลัง พ.ศ. 2000 สมเด็จพระรามาธิบดีที่ 2 โปรดให้ซ่อมแปลงคลองสำโรง ซึ่งเชื่อมแม่น้ำบางปะกง กับแม่น้ำเจ้าพระยา เพื่อให้สะดวกในการคมนาคม
ในสมัยรัชกาลที่ 3 หลังปี พ.ศ. 2369 ทรงยกทัพไปตีเมืองเวียงจันทน์ ได้มีการกวาดต้อนครัวลาวพวกหนึ่งมาอยู่ที่ลุ่มแม่น้ำบางปะกง เกิดเมืองใหม่ชื่อ เมืองฉะเชิงเทรา แต่ปากชาวบ้านเรียกชื่อเดิมที่มีมาก่อนว่า เมืองแปดริ้ว (ปัจจุบันคือ อำเภอบางคล้า) มีการสร้างป้อมเมืองฉะเชิงเทราเพื่อป้องกันศึกญวนและเขมรที่มาทางแม่น้ำบางปะกง และอ่าวไทย ราวปี พ.ศ. 2377 ต่อมา พ.ศ. 2381 ให้อพยพครอบครัวเจ้าองค์ด้วง แห่งกัมพูชา เข้ากรุงเทพฯ ส่วนบ่าวไพร่ทั้งหลายให้อยู่เมืองฉะเชิงเทรา (บริเวณ ชุมชนวัดดอนทอง ปากคลองบางตีนเป็ด ตรงข้ามอำเภอเมือง จังหวัดฉะเชิงเทรา)
ในสมัยรัชกาลที่ 4 โปรดให้ยกบ้านท่าถ่านเป็นเมืองพนมสารคาม (อำเภอพนมสารคาม) และต่อมาในสมัยรัชกาลที่ 6 ปี พ.ศ. 2459 โปรดให้เมืองฉะเชิงเทรากับเมืองพนมสารคาม รวมกันสถาปนาเป็น จังหวัดฉะเชิงเทรา
ภูมิศาสตร์

ภูมิประเทศของจังหวัดฉะเชิงเทราแบ่งออกเป็น 2 ส่วน ได้แก่ ส่วนตะวันตกของจังหวัดตั้งอยู่บนที่ราบลุ่มแม่น้ำบางปะกง ส่วนตะวันออกมีลักษณะเป็นเนินเขา ด้วยความสูงจากระดับน้ำทะเลโดยเฉลี่ยกว่า 100 เมตร จังหวัดฉะเชิงเทรามีเกาะจำนวน 1 เกาะ คือ เกาะกลาง ที่บริเวณปากแม่น้ำบางปะกง
สัญลักษณ์ของจังหวัด

ตราประจำจังหวัด เป็นรูปพระอุโบสถวัดโสธรวรารามวรวิหารหลังใหม่ หมายถึง ที่ประดิษฐานพระพุทธโสธร ซึ่งเป็นพระพุทธรูปสำคัญของเมือง ตำนานเล่าว่าเป็นพระพุทธรูปแสดงปาฏิหาริย์ ลอยทวนน้ำมา ขึ้นที่จังหวัด ชาวเมืองเคารพ ถือเป็นสิ่งศักดิ์สิทธิ์ บันดาลให้ดิน และน้ำอุดมสมบูรณ์ มีรูปครุฑ และชื่อจังหวัดฉะเชิงเทราอยู่ด้านล่างโบสถ์
สีหลังคาพระอุโบสถ : เป็นสีด่อน (สีเทาควันบุหรี่) ซึ่งเป็นจริงของหลังคาพระอุโบสถหลังใหม่
พื้นหน้าพระอุโบสถ : เป็นสีเทาอ่อน มิใช่สีดำ
ขอบสีรอบเครื่องหมายราชการ : เป็นสีแดงเลือดหมู ซึ่งเป็นสีประจำจังหวัดฉะเชิงเทรา
ต้นไม้ประจำจังหวัด นนทรีป่า
ดอกไม้ประจำจังหวัด นนทรี
สัตว์น้ำประจำจังหวัด ปลากะพงขาวหรือปลาโจ้โล้
ลักษณะรูปร่างของจังหวัดฉะเชิงเทรา ลักษณะรูปร่างของจังหวัดฉะเชิงเทรามีรูปร่างคล้ายกับ "ค้อนตอกตะปู"
คำขวัญประจำจังหวัด “แม่น้ำบางปะกงแหล่งชีวิต พระศักดิ์สิทธิ์หลวงพ่อโสธร พระยาศรีสุนทรปราชญ์ภาษาไทย เขาอ่างฤๅไนป่าสมบูรณ์”
หน่วยการปกครอง

การปกครองแบ่งออกเป็น 11 อำเภอ 93 ตำบล 859 หมู่บ้าน
| --- | --- |
 แผนที่อำเภอในจังหวัดฉะเชิงเทรา:  อำเภอเมืองฉะเชิงเทรา  อำเภอบางคล้า  อำเภอบางน้ำเปรี้ยว  อำเภอบางปะกง  อำเภอบ้านโพธิ์  อำเภอพนมสารคาม  อำเภอราชสาส์น  อำเภอสนามชัยเขต  อำเภอแปลงยาว  อำเภอท่าตะเกียบ  อำเภอคลองเขื่อน
หน่วยการปกครอง > การปกครองส่วนท้องถิ่น

จังหวัดฉะเชิงเทรามีองค์กรปกครองส่วนท้องถิ่นทั้งหมด 109 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดฉะเชิงเทรา มีเทศบาล 34 แห่ง เป็นเทศบาลเมือง 1 แห่ง และเทศบาลตำบล 33 แห่ง ที่เหลือเป็นองค์การบริหารส่วนตำบลจำนวน 74 แห่ง โดยเทศบาลทั้งหมดแบ่งตามอำเภอในจังหวัดฉะเชิงเทรา มีดังนี้
| ลำดับ> ลำดับ.เทศบาลเมือง | ชื่อเทศบาล> ชื่อเทศบาล.เทศบาลเมือง | อำเภอ> อำเภอ.เทศบาลเมือง | ครอบคลุมตำบล> ทั้งตำบล.เทศบาลเมือง | ครอบคลุมตำบล> บางส่วน.เทศบาลเมือง | ครอบคลุมตำบล> รวม.เทศบาลเมือง | ประชากร (คน)    (ณ สิ้นปี 2567) > ประชากร (คน)    (ณ สิ้นปี 2567) .เทศบาลเมือง |
| --- | --- | --- | --- | --- | --- | --- |
| 1 |   เทศบาลเมืองฉะเชิงเทรา | เมืองฉะเชิงเทรา | หน้าเมือง | – | 1 | 36,318 |
เทศบาลตำบล
| 1 |   เทศบาลตำบลนครเนื่องเขต | เมืองฉะเชิงเทรา | – | นครเนื่องเขต | 1 | 1,347 |
| 2 |   เทศบาลตำบลบางคล้า | บางคล้า | บางคล้า | – | 1 | 9,913 |
| 3 |   เทศบาลตำบลปากน้ำ | บางคล้า | ปากน้ำ | – | 1 | 5,364 |
| 4 |   เทศบาลตำบลดอนฉิมพลี | บางน้ำเปรี้ยว | – | ดอนฉิมพลี | 1 | 1,520 |
| 5 |   เทศบาลตำบลบางขนาก | บางน้ำเปรี้ยว | – | บางขนาก | 1 | 2,094 |
| 6 |   เทศบาลตำบลบางน้ำเปรี้ยว | บางน้ำเปรี้ยว | – | บางน้ำเปรี้ยว โพรงอากาศ | 2 | 2,258 |
| 7 |   เทศบาลตำบลศาลาแดง | บางน้ำเปรี้ยว | – | ศาลาแดง | 1 | 1,474 |
| 8 |   เทศบาลตำบลดอนเกาะกา | บางน้ำเปรี้ยว | ดอนเกาะกา | – | 1 | 8,620 |
| 9 |   เทศบาลตำบลคลองแสนแสบ | บางน้ำเปรี้ยว | – | บางขนาก | 1 | 3,393 |
| 10 |   เทศบาลตำบลพิมพา | บางปะกง | พิมพา | – | 1 | 3,780 |
| 11 |   เทศบาลตำบลบางวัวคณารักษ์ | บางปะกง | – | บางวัว | 1 | 11,521 |
| 12 |   เทศบาลตำบลท่าข้าม | บางปะกง | ท่าข้าม | – | 1 | 7,370 |
| 13 |   เทศบาลตำบลท่าสะอ้าน | บางปะกง | – | ท่าสะอ้าน | 1 | 3,856 |
| 14 |   เทศบาลตำบลบางปะกง | บางปะกง | – | บางปะกง | 1 | 5,893 |
| 15 |   เทศบาลตำบลบางวัว | บางปะกง | – | บางวัว บางสมัคร บางเกลือ | 3 | 2,545 |
| 16 |   เทศบาลตำบลหอมศีล | บางปะกง | – | หอมศีล | 1 | 1,261 |
| 17 |   เทศบาลตำบลบางผึ้ง | บางปะกง | บางผึ้ง | – | 1 | 2,112 |
| 18 |   เทศบาลตำบลบางปะกงพรหมเทพรังสรรค์ | บางปะกง | – | บางปะกง | 1 | 9,568 |
| 19 |   เทศบาลตำบลบางสมัคร | บางปะกง | – | บางสมัคร | 1 | 17,328 |
| 20 |   เทศบาลตำบลเทพราช | บ้านโพธิ์ | – | เกาะไร่ เทพราช | 2 | 4,105 |
| 21 |   เทศบาลตำบลบ้านโพธิ์ | บ้านโพธิ์ | บ้านโพธิ์ | – | 1 | 2,881 |
| 22 |   เทศบาลตำบลลาดขวาง | บ้านโพธิ์ | ลาดขวาง | – | 1 | 4,148 |
| 23 |   เทศบาลตำบลแสนภูดาษ | บ้านโพธิ์ | แสนภูดาษ | – | 1 | 5,385 |
| 24 |   เทศบาลตำบลเกาะขนุน | พนมสารคาม | – | เกาะขนุน | 1 | 2,068 |
| 25 |   เทศบาลตำบลเขาหินซ้อน | พนมสารคาม | – | เขาหินซ้อน | 1 | 3,447 |
| 26 |   เทศบาลตำบลพนมสารคาม | พนมสารคาม | – | พนมสารคาม | 1 | 6,101 |
| 27 |   เทศบาลตำบลบ้านซ่อง | พนมสารคาม | บ้านซ่อง | – | 1 | 10,195 |
| 28 |   เทศบาลตำบลท่าถ่าน | พนมสารคาม | ท่าถ่าน | – | 1 | 8,042 |
| 29 |   เทศบาลตำบลสนามชัยเขต | สนามชัยเขต | – | คู้ยายหมี | 1 | 4,231 |
| 30 |   เทศบาลตำบลทุ่งสะเดา | แปลงยาว | – | แปลงยาว วังเย็น | 2 | 5,782 |
| 31 |   เทศบาลตำบลแปลงยาว | แปลงยาว | – | แปลงยาว วังเย็น | 2 | 6,260 |
| 32 |   เทศบาลตำบลหัวสำโรง | แปลงยาว | – | หัวสำโรง | 1 | 6,915 |
| 33 |   เทศบาลตำบลวังเย็น | แปลงยาว | – | วังเย็น | 1 | 9,886   |
ประชากร

| ปี | ประชากร | ±% |
| --- | --- | --- |
|  2553  | 673,933 | —     |
|  2554  | 679,370 | +0.8% |
|  2555  | 685,721 | +0.9% |
|  2556  | 690,226 | +0.7% |
|  2557  | 695,478 | +0.8% |
|  2558  | 700,902 | +0.8% |
|  2559  | 704,399 | +0.5% |
|  2560  | 709,889 | +0.8% |
|  2561  | 715,009 | +0.7% |
|  2562  | 720,113 | +0.7% |
|  2563  | 720,698 | +0.1% |
|  2564  | 724,178 | +0.5% |
|  2565  | 726,687 | +0.3% |
|  2566  | 730,543 | +0.5% |
อ้างอิง:กรมการปกครอง กระทรวงมหาดไทย
การศึกษา > มหาวิทยาลัย

มหาวิทยาลัยราชภัฏราชนครินทร์
มหาวิทยาลัยเฉลิมกาญจนา ฉะเชิงเทรา
มหาวิทยาลัยมหาจุฬาลงกรณราชวิทยาลัย วิทยาลัยสงฆ์พุทธโสธร
การศึกษา > วิทยาลัย

วิทยาลัยอาชีวศึกษาฉะเชิงเทรา
วิทยาลัยเทคนิคฉะเชิงเทรา
วิทยาลัยเทคนิคจุฬาภรณ์ (ลาดขวาง)
วิทยาลัยเทคนิคพนมสารคาม
วิทยาลัยการอาชีพบางปะกง
วิทยาลัยเกษตรและเทคโนโลยีฉะเชิงเทรา
วิทยาลัยสารพัดช่างฉะเชิงเทรา
วิทยาลัยเทคโนโลยีฉะเชิงเทรา
วิทยาลัยเทคโนโลยียานยนต์โตโยต้า
วิทยาลัยเทคโนโลยีบุรณวิชญ์-บ้านโพธิ์
การศึกษา > โรงเรียน

ดูที่ รายชื่อโรงเรียนในจังหวัดฉะเชิงเทรา
กีฬา

สโมสรฟุตบอลฉะเชิงเทรา ไฮ-เทค
สโมสรฟุตบอลแปดริ้ว ซิตี้
การขนส่ง > ระยะทางจากตัวจังหวัดไปอำเภอต่าง ๆ

อำเภอบ้านโพธิ์ 16 กิโลเมตร
อำเภอคลองเขื่อน 18 กิโลเมตร
อำเภอบางปะกง 20 กิโลเมตร
อำเภอบางนํ้าเปรี้ยว 21 กิโลเมตร
อำเภอบางคล้า 25 กิโลเมตร
อำเภอราชสาส์น 32 กิโลเมตร
อำเภอแปลงยาว 33 กิโลเมตร
อำเภอพนมสารคาม 35 กิโลเมตร
อำเภอสนามชัยเขต 51 กิโลเมตร
อำเภอท่าตะเกียบ 79 กิโลเมตร
สถานที่ท่องเที่ยว

วัดโสธรวรารามวรวิหาร
กำแพงเมืองฉะเชิงเทรา
ศาลหลักเมืองฉะเชิงเทรา
สวนสมเด็จพระศรีนครินทร์ ฉะเชิงเทรา
วัดเมือง
วัดจีนประชาสโมสร
วัดโพธิ์บางคล้า
ศาลสมเด็จพระเจ้าตากสินมหาราช
ศูนย์ศึกษาการพัฒนาเขาหินซ้อน
เขาหินซ้อน
ศูนย์ศึกษาพัฒนาการสังคมหมู่บ้าน
เขตรักษาพันธุ์สัตว์ป่าเขาอ่างฤๅไน
สมาคมสงเคราะห์การกุศลฉะเชิงเทรา (เจ้าแม่กวนอิมลอยน้ำ)
สวนน้ำเกาะแก้วบางปะกง
สวนปาล์มฟาร์มนก
ตลาดน้ำบางคล้า
อนุสรณ์สถาน พระสถูปเจดีย์ศาลพระเจ้าตากสินมหาราช